СТАТУТ

НА ГОДИШНА НАГРАДА ЗА ЛИТЕРАТУРНО ТВОРЧЕСТВО – ПОЕЗИЯ И ПРОЗА

НА ИМЕТО НА ВЕРОНИКА ТРАЙЧЕВА ЗДРАВКОВА

(1991-2015)

Настоящият статут определя условията за кандидатстване, необходимите документи и процедура за определяне на Годишната награда за литературно творчество на Община Никопол.

**І.ЦЕЛ**

Целта на Годишната награда за литературно творчество на Община Никопол е да стимулира таланта на младите хора в областта на литературата, да развива усета към красивото, същественото и значимото, да утвърждава нравствени и естетически ценности.

**ІІ**.**общи условия**

2.1. Годишната награда за литературно творчество (ГНЛТ) „Вероника Здравкова " е учредена от Общински съвет град Никопол с Решение № 661/30.07.2015 година по повод 1 година от трагичната и смърт.

2.2. ГНЛТ „Вероника Здравкова" се присъжда ежегодно на церемония, организирана от Община Никопол на автор за постижения в областта на литературата.

2.3. Материален израз на ГНЛТ „Вероника Здравкова " са: почетен знак, грамота и парична награда, която Общински съвет - Никопол актуализира в годината на връчване на наградата.

2.4. ГНЛТ „Вероника Здравкова " е индивидуална и не може да се връчва за съавторство или да се поделя между двама или повече автори. Наградата се присъжда само приживе.
2.5. ГНЛТ „Вероника Здравкова " се администрира от Община Никопол.

2.6. За присъждане на Годишна награда за литературно творчество „Вероника Здравкова" могат да кандидатстват само физически лица на възраст до 29 години, разделени в две възрастови групи: от 10 до 18 г. и от 19 до 29 години.

2.7. Кандидатите за Годишната награда могат да представят:

* В категория „Поезия“ – до три свои стихотворения
* В категория „Проза“ – до два разказа или есета.

**ІІІ.ПРОЦЕДУРА ПО КАНДИДАТСТВАНЕ И НОМИНИРАНЕ НА ПОСТЪПИЛИТЕ КАНДИДАТУРИ**

3.1. Ежегодно Община Никопол обявява процедурата и глобалната тема за предстоящата сесия в интернет-страницата на Общината, в ежемесечното издание на в.“Никополски хоризонти“ и в един от регионалните ежедневници.

3.2.Предложенията за ГНЛТ „Вероника Здравкова " се внасят в Общинска администрация Никопол – Център за обслужване на граждани в обявения срок.

3.3.Кандидатстването се извършва чрез подаване на заявление за участие в конкурса за присъждане на Годишната награда – свободен текст, придружено с оригинал на творбата, подписана от автора на адреса на общината:

*Гр.Никопол 5940*

*Обл.Плевен*

*Ул.“Ал.Стамболийски“ №5*

*За Първи общински конкурс за литературно творчество „Вероника Здравкова“*

3.4. Заедно с творбите на отделен лист следва да бъдат изписани данни на автора:

* Трите имена,
* Дата на раждане
* Кратка биография
* Телефон и e–mail  за контакт
* Заглавия на творбите. Ако някои от творбите са неозаглавени, вместо заглавието се вписва първия ред на произведението.

Заявления, в които липсват някои от горепосочените данни, няма да бъдат вземани под внимание;

3.5.Внесените предложения се оценяван от Комисия, назначена със заповед на Кмета на Община Никопол.

3.6.Кандидатите за годишната награда нямат право да участват със свой представител в комисията.

3.7.На свое заседание комисията прави подбор на постъпилите кандидатури за ГНЛТ „Вероника Здравкова" и изготвя подробен протокол. Заседанието й се счита за редовно, ако присъстват най-малко 2/3 от членовете на комисията. Решенията се вземат с обикновено мнозинство. Комисия внася предложение до Кмета на Община Никопол за носители на ГНЛТ „Вероника Здравкова" за съответната година.

3.8. Допуска се ГНЛТ „Вероника Здравкова" да не бъде присъдена, в случай че няма подадени предложения, или подадените предложения не се приемат от комисията.

3.9. За популяризиране на младежкото творчество, ежегодно община Никопол издава печатни материали /дипляна, сборник/ с включени творби на всички кандидати за ГНЛТ „Вероника Здравкова " за съответната година.

3.10. Организацията по връчване на ГНЛТ „Вероника Здравкова" се осъществява от община Никопол.

3.11. Годишните поименни награди се връчват от Кмета на община Никопол.